中秋日賓興宴
作者：黄裳
朝代：宋

paragraphs: 九十秋分今夜景，銀色界中秋意靜。
獻賢時入帝王州，鼓瑟筵開山水境。
西風勁，衫袖冷。
遙度天香到酒邊，中有醉翁吹復醒。
徘徊態，淩亂影。
急須行樂慰勞生，相得相忘無食頃。
姮娥信，諸生聽。
一年人愛此回圓，十分仙桂都開盡。
自有清光隨我身，遊寶蠟何須秉。
明年誰是奪標人，史君推轂今何幸。